ચોટીલાના દેરાસરવાળી શેરીમાં રહેતા કૈલાશબેન કિર્તીભાઇ શાહે નેશનલ ઇન્સ્યોરન્સ કંપનીમાં જૈન ઇન્ટરનેશનલ ઓર્ગેનાઇઝેશન દ્વારા મેડીકલેઇમ પોલીસી લીધી હતી. તેઓને અકસ્માતમાં જમણા પગે ઇજા પહોંચતા સુરેન્દ્રનગરની ખાનગી હોસ્પિટલમાં તા. 14-9-18થી 18-9-15 સુધી સારવાર લીધી હતી. જેનો થયેલ ખર્ચ રૂપિયા 83,364 મેળવવા વીમા કંપનીમાં દાવો રજૂ કરાયો હતો. પરંતુ વીમા કંપનીએ રકમ ન આપતા ગ્રાહક સુરક્ષા ફોરમમાં કેસ દાખલ કરાયો હતો. આ કેસ તાજેતરમાં ચાલી જતા ફોરમના પ્રેસીડેન્ટ જજ અને સભ્યોએ નેશનલ ઇન્સ્યોરન્સ કંપની અને જૈન ઇન્ટરનેશનલ ઓર્ગેનાઇઝેશનને સંયુકત કે વિભકત રીતે સારવારની રકમ રૂપિયા 83,364 દિવસ 30માં 7 ટકાના વ્યાજ સાથે ચૂકવવા હૂકમ કર્યો છે.